open-index/open-wikipedia-markdown huggingface dataset:
Bamble prestegjeld

**Bamble prestegjeld** var et prestegjeld tilhørende Bamble prosti. Det omfattet Bamble kommune i Telemark fylke, og hovedkirken var Bamble kirke.

Bamble prestegjeld og dets sogn er nå en del av Bamble kirkelige fellesråd, som er underlagt Bamble prosti i Agder og Telemark bispedømme i Den norske kirke.

## Historikk
*Bamlar sókn* (norrønt) har sin opprinnelse fra kristningen av landet.

### Prestegjeldet

Bamble prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Bamble Sogenn*:
* Skiede Hoffuidt Kircke
* Moe Annex

Ved kgl.res. av 12. desember 1738 ble prestegjeldet delt, ved at Kragerø sogn med Sannikedal anneks ble utskilt som eget sognekall.

### Nyere tid

Bamble prestegjeld dannet grunnlaget for Bamble formannskapsdistrikt, som ble opprettet i 1837.

Ved kgl.res. av 14. mai 1915 ble prestegjeldet igjen delt, ved at Langesund ble utskilt som eget sognekall.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Bamble
* Herre
* Stathelle

## Referanser
Gerhardsen

**Gerhardsen** er et norsk etternavn og patronym som betyr sønn av Gerhard. Per januar 2023 var det  med etternavnet Gerhardsen i Norge. 

## Gerhardsen-familien

* Gerhard Olsen (1867&ndash;1949), rodemester i Veivesenet, gift med Emma Hansen (1872&ndash;1949), husmor
** Einar Henry Olsen Gerhardsen (1897&ndash;1987) statsminister (Ap), kjent som Norges landsfader, gift med Werna Julie Christie (1912&ndash;1970), lokalpolitiker (se Christie) 
*** Torgunn Lieungh (1934–2019)
**** Anne Lieungh (f. 1956), gift med Harald Stanghelle (f. 1956), redaktør
*** Truls Gerhardsen (1937&ndash;2022), typograf, fagforenings­person, lokal­politiker (Ap) og tillitsvalgt innenfor idretten.[2]
*** Rune Gerhardsen (1946&ndash;2021), politiker (Ap) og idretts­leder, gift (1968) med 1: Tove Strand (f. 1946), statsråd (Ap), 2: Mai Dalen
**** Marte Gerhardsen (f. 1972), statssekretær og tidl. direktør, gift med Erik Dugstad (f. 1973), næringslivsleder
**** Mina Gerhardsen (f. 1975), barneombud i Norge, gift med Eirik Øwre Thorshaug (f. 1976), politiker (Ap), statssekretær og politisk rådgiver
** Rolf Eilert Gerhardsen (1902 i Oslo&ndash;1971), redaktør og politiker (Ap), gift med Aslaug Nygaard
*** Tron Gerhardsen (1936&ndash;2011), journalist og NRK-korrespondent

## Gerhard Gerhardsen

* Gerhard Meidell Gerhardsen (1848–1912), fogd og politiker (H og B (Sp))
** Gerhard Meidell Gerhardsen (1885–1931), fogd og politiker (H og Samlingspartiet), gift med Helga Marie Selmer (1888–1935)
*** Gerhard Meidell Gerhardsen (1912–1986), økonom

## Andre
* Anki (Anne-Kristine) Gerhardsen (f. 1967), norsk journalist
* Carin Gerhardsen (f. 1962), svensk krimforfatter
* Gottfred Gerhardsen (1890&ndash;1970), norsk fagforeningsmann og politiker (NKP)
* Kjetil Gerhardsen (f. 1986), norsk fotballspiller
* Ståle Gerhardsen (f. 1980), norsk grafisk designer, reklamemann, kunstner og illustratør

## Annet
* Einar Gerhardsens plass (Oslo)
* Regjeringa Gerhardsen, peker til Einar Gerhardsens fire perioder som statsminister

## Referanser
Nil Cardoner

**Nil Cardoner Gratacós** (født 16. september 1998) er en spansk skuespiller. Han har spilt i flere TV-serier, som *Polseres vermelles* og *Infidels*, begge sendt på TV3. I 2019 debuterte han som Óscar i TV3-serien *Les de l'hoquei*.

## Biografi
Hans første opptreden på TV var hans debut i *Zoo*-serien. Deretter ville *Polseres vermelles*-serien være den som ville gi ham berømmelse ved å tildele ham Ondas-prisen. I 2012 deltok hun i stykket *DINOU*. 12. oktober avsluttet han innspillingen av en film kalt *Seve* sammen med José Luis Gutiérrez, sendt i april 2014. Han deltok også i filmen *Fènix 11:23* som hovedpersonen akkompagnert av Mireia Vilapuig, en filmpartner i Polseres vermelles. Han deltar for tiden i TV3-serien *Polònia* hvor han imiterer Íñigo Errejón fra Podemos-partiet.

## Filmografi
* *[[Zoo (serie de televisión catalana)|Zoo]]* (2008)
* *Negro Buenos Aires* (2009)
* *[[Infidels (serie de televisión)|Infidels]]* (2009–2011)
* *[[Mil cretinos|Mil cretins]]* (2011)
* *[[Polseres vermelles]]* (2011–2013)
* *[[Fènix 11:23|Fénix 11:23]]* (2012)
* *[[Polònia]]* (2014–2016)
* *Seve* (2014)
* *[[Les de l'hoquei]]* (2019–2020)
* *[[Loco por ella]]* (2021)
* *[[Alma (serie de televisión)|Alma]]* (2022)

## Referanser


## Eksterne lenker
*
Ski-VM 2023 – Hopp stor bakke lag menn

**Hopp stor bakke lag menn** under Ski-VM 2023 ble arrangert 4. mars 2023.

På hjemmebane tok Slovenia tok VM-gull i laghopp for første gang. Norge tok sølvmedaljene, mens Østerrike tok bronsemedaljene.

Tittelforsvarerne var Tyskland, som endte på femteplass.

## Resultater

## Referanser
Bill Striegel

**William Joseph Striegel** (født 28. mai 1936 i Easton i Kansas, død 23. juli 1992 i San Joaquin County i California) var en offensive guard i amerikansk fotball. Han spilte for Philadelphia Eagles i National Football League (NFL) og for Oakland Raiders og Boston Patriots i American Football League (AFL). I college spilte han for University of the Pacific.

## Tidlig liv
Striegel gikk på [Chico Senior High School. Han fikk et stipend for å spille amerikansk fotball på University of the Pacific. Han var startende tackle på begge sider av ballen.

## Profesjonell karriere
Striegel ble valgt av Philadelphia Eagles i åttende runde (#88) av NFLs draft i 1958. Han pådro seg en skade under en treningsøkt med College All-Star-laget fra 1958 og måtte stå over sesongen. Den 9. mai  fikk han en ny kontrakt av Eagles og ble konvertert til en offensive guard undertreningsleir. Han var reservespiller i 12 kamper.

I  ble Striegel valgt av Dallas Cowboys i NFL Expansion Draft 1960. Han prøvde seg også som linebacker og defensive end. Han ble frigitt i september, før sesongstart.

Den 19. september 1960 ble han signert av American Football Leagues Oakland Raiders som en free agent, hvor han spilte som offensive tackle. Han spilte i én kamp i lagets første sesong før han ble kuttet i oktober.

Senere samme måned signerte han en kontrakt for å spille linebacker for Boston Patriots i American Football League. Han spilte i fem kamper hvorav én var som kampstarter i lagets første sesong.

## Privatliv
I september  ble han ansatt som talentspeider av det nye NFL-laget Atlanta Falcons.

## Referanser
EM i friidrett innendørs 2023 – 400 meter kvinner

**400 meter for kvinner** under EM i friidrett innendørs 2023 blir arrangert 3. mars 2023 kl. 10:40 (forsøksheat), 3. mars 2023 kl 19:55 (semifinale) og 4. mars 2023 kl 20:30 (finale) lokal tid.

## Rekorder

## Resultater
### Forsøksheat
Kvalifisering: De to første i hvert heat (Q) og de to raskeste ellers (q) gikk videre til semifinalene.

### Semifinale
Kvalifisering: De tre første i hvert heat (Q) gikk videre til finalen.

### Finale
Resultatene var som følger:

## Referanser
Elise Søvik

**Elise Sanden Søvik** (født 1997) er en norsk friidrettsutøver som representerer IK Tjalve. Tidligere representerte hun IL Norna-Salhus.

Hun vant seks NM-medaljer i tresteg og stafett i perioden 2018–2024.

## Idrettskarriere
;2015
Hun deltok i Ungdomsmesterskapet i friidrett 2015, der hun endte på 9.-plass i lengde og 9.-plass i tresteg i J18/19-klassen.
;2016
I Ungdomsmesterskapet i friidrett 2016 endte hun på 4.-plass i tresteg og 10.-plass i lengde i J18/19-klassen.
Hun deltok i NM i friidrett 2016, der hun endte på 12.-plass i tresteg.
;2017
I NM i friidrett 2017 endte hun på 10.-plass tresteg med resultatet 11,49.
;2018
I NM i stafetter 2018 var hun med på IK Tjalves stafettlag som vant bronse på 4x100 meter stafett.
Under Junior-NM i friidrett 2018 ble hun nummer fire på 100 meter og nummer fire i tresteg i U23-klassen.
I NM i friidrett 2018 endte hun på 9.-plass tresteg med resultatet 11,46.
;2021
Hun deltok i NM i friidrett 2021, der hun vant bronsemedalje i tresteg.
;2022
Under NM i friidrett 2022 vant hun sølv i tresteg med resultaet 12,46. Hun var også med på IK Tjalves lag som vant sølv på 1000 meter stafett.
;2023
I NM i friidrett innendørs 2023 vant hun bronse i tresteg med et hopp på 12,01.

## Medaljer i norske mesterskap

## Referanser




## Eksterne lenker
* 
*  Elise Sanden Søvik – Norges Friidrettsforbund
EM i friidrett innendørs 2023 – 3000 meter menn

**3000 meter for menn** under EM i friidrett innendørs 2023 blir arrangert 4. mars 2023 kl. 10:00 (forsøksheat). og 5. mars 2023 kl 20:00 (finale) lokal tid.

## Rekorder

## Resultater
### Forsøksheat
Kvalifisering: De seks første i hvert heat (Q) og de tre raskeste ellers (q) gikk videre til finalen.

### Finale
Rapporten var som følger:

## Referanser
Desna (andre betydninger)

**Desna**, eller  **Desná**, kan referere til:

* Desna – sideelv til Dnipro i Russland og Ukraina.
* Desna (Vrbas) – sideelv til Vrbas i Bosnia-Hercegovina.
* Desna (Guslitsa) – sideelv til Guslitsa i Russland.
* Desna (Pakhra) – sideelv til Pakhra i Russland.
* Desna (Søndre Buh) – sideelv til Søndre Buh i Ukraina.
* Desná (Kamenice) – sideelv til Kamenice (Jizera) i Tsjekkia.
* Desná (Morava) – sideelv til Morava i Tsjekkia.
* Desná (Loučná) – sideelv til Loučná i Tsjekkia.
Henrik Jørgensen (fotballspiller født 1965)

**Henrik Jørgensen** (født 1965) er en dansk tidligere fotballspiller. I spilte én sesong i Tippeligaen for , og var da lagets toppscorer i seriespillet med fem mål.

Jørgensen startet sin karriere som toppfotballspiller med hjembyens klubb . Han spilte tre sesonger for Lyngby før han gikk til Kjøbenhavns Boldklub. Med 14 fulltreffere i 1989 ble han tilskrevet en vesentlig del av æren for at laget rykket opp. I 1990 gikk det tråere mot bedre motstand i dansk toppdivisjon. Laget la om til en mer defensivt orientert stil som førte til at Jørgensen ofte befant seg alene i angrep som enslig spiss. Da 1990-sesongen endte med nedrykk, måtte klubben selge spillere. Jørgensen valgte da å slå til på et tilbud fra Fyllingen.

## Karriereoversikt

## Referanser


## Eksterne lenker
*
Wadi Qelt

**Wadi Qelt** (arabisk: وادي القلط; også *Wadi al-Qult*, *Wadi el-Qult*, *Wadi Kelt*, *Wadi Qilt* eller *Wadi Qult*) eller **Nahal Prat** (hebraisk: נחל פרת) er en dal («wadi»; arabisk: وادي wādī) eller elv («nahal»; hebraisk: נחל) som renner vest til øst gjennom Judeaørkenen på Vestbredden. Den springer ut nær Jerusalem og ender opp nær Jeriko, nær Dødehavet.

Wadi Qelt har ei unik variasjon i plante- og dyreliv. St. Georg-klosteret og en av de eldste synagogene i verden, Shalom Al Yisrael-synagogen, ligger i Wadi Qelt, som er identifisert som den bibelske «Perat», nemnt i Jeremia 13,5.
## Historie
### Oldtiden
Det ligger mange klostre og gamle kristne steder i Wadi Qelt. Man har funnet flere akvedukter langs elven, den eldste datert tilbake til hashmoneisk tid (100-tallet f. Kr.) Man tror at Wadi Qelt-synagogen, bygget som en del av et hashmoneisk, kongelig vinterpalass, er en av de eldste synagogene i verden. Stedet var hjemsted for vinterpalassene til de hashmoneiske konger og Herodes den store. 

*Qubur Bani Isra'in* er en stor steinstruktur som stiger opp fra et steinete platå ovenfor Wadi Qelt.

### Moderne tid
Området ble okkupert av Israel i 1967, og deler av dalen ble da erklært som naturreservat, Nahal Prat naturreservat. Den 20. desember 1968 ble den israelske oberstløytnanten Zvi Ofer drept i kamp her.

## Referanser
Minskavtalene (2014 og 2015)

**Minskavtalene (2014 og 2015)** var forsøk på å avslutte krigen i Donbas. Avtalene bærer navnet etter den belarusiske hovedstaden Minsk, der de ble inngått. 

## Minsk I (2014)
Den første minskavtalen (*Minsk I*) var en sammenfatning av forhandlingene i 2014 mellom Ukraina, OSSE og Russland. Forhandlingene gjaldt en felles plan for gjennomføring av en fredsplan til Ukrainas president Petro Porosjenko og et initiativ fra Russlands president Vladimir Putin. Protokollen ble undertegnet 5. september 2014 i Minsk. Den fikk status som en folkerettslig traktat ved Sikkerhetsrådets resolusjon nr. 2022 fra 2015.

Minsk I inneholdt bestemmelser om våpenhvile og opprettelse av OSSEs kontroll av våpenhvilen. Det skulle gjennomføres desentraliseringen av makt i Ukraina, blant annet ved innføring av spesialstatus for Luhansk og Donetsk. Det skulle etableres en sikkerhetssone i grenseområdet mellom Ukraina og Russland. Partene skulle utveksle fanger og det skulle utstedes amnesti for handlinger i Luhansk og Donetsk. Den internasjonale dialogen skulle fortsette. 

Allerede 28. september 2014 flammet imidlertid kampene om flyplassen i Donetsk opp igjen.

## Minsk II (2015)

Kamphandlingene i Donetsk opphørte aldri helt, og opprørerne i Luhansk overtok til slutt Donetsk lufthavn. 

Nye forhandlinger kom i gang på initiativ fra Frankrike og Tyskland, gjennom det såkalte Normandie-formatet. Den 15. februar 2015 ble *Minsk II* inngått. Denne avtalen besto av en rekke tiltak, herunder en våpenhvile, tilbaketrekning av tunge våpen fra frontlinjen, løslatelse av krigsfanger, forfatningsreform i Ukraina, med selvstyre til visse områder av Donbas og gjenoprettelse av kontrollen med statsgrensen til den ukrainske regjering. 

Avtalen innebar blant annet at de to utbryterrepublikkene i øst skulle bli værende innenfor Ukraina, men under en revidert grunnlov som ville føre til en desentralisering av makt og dermed stor grad av selvstyre også for republikkene i øst. Europarådet hadde lenge før dette skjedde, tatt til orde for en tilsvarende desentralisering av makt i landet.

Kampene avtok etter undertegning av avtalen, men opphørte aldri helt, og avtalens bestemmelser ble aldri gjennomført fullt ut. 

Den 21. februar 2022 erklærte Putin at de ikke fantes utsikter til opprettholdelse av Minsk II. Samme dag kunngjorde Putin Russlands anerkjennelse av folkerepublikkene Luhansk og Donetsk som selvstendige stater. Samtidig sendte Russland egne tropper inn i de områdene som fra før var kontrollert av separatister. Dermed var det eneste dokument som var underskrevet av begge partene i krigen bortfalt.

## Referanser
Kragerø prestegjeld

**Kragerø prestegjeld** var et prestegjeld tilhørende Bamble prosti i Agder og Telemark bispedømme i Den norske kirke. Det omfattet sogn i Kragerø kommune i Telemark fylke, og hovedkirken var Kragerø kirke.

Det tidligere Kragerø prestegjeld og dets sogn er fra 2004 en del av Kragerø kirkelige fellesråd, som er underlagt Bamble prosti.

## Historikk
Strandstedet Kragerø vokste frem på 15- og 1600-tallet og sognet til Sannikedal som var anneks til Bamble prestegjeld, hvilket betød at kirkeveien var lang og besværlig med bruk av båt og landevei. Det var likevel et beskjedent antall oppsittere i Kragerø da det i 1650 ble sendt søknad til slottsherren på Akershus, Sivert Urne, om å oppføre en egen kirke. Den 30. januar 1651 ble søknaden innvilget, og 1. november 1652 ble Kragerøs første kirke, *Christi kirke*, innviet av biskop Henning Stockfleth. Noen år senere ble byen gitt kjøpstadsprivilegier, ved kgl.res. av 16. januar 1666, publisert til borgerne den 12. juli s.å.

Ved kgl.res. av 12. desember 1738 ble Bamble prestegjeld delt, ved at Kragerø sogn med Sannikedal anneks ble utskilt som eget sognekall. Ved kgl.res. av 21. mars 1868 ble så Kragerø prestegjeld igjen delt, ved at Sannikedal hovedsogn og Skaatø anneks ble utskilt som eget Sannikedal prestegjeld.

Ved kgl.res. av 15. september 1967 ble Skåtøy prestegjeld lagt ned og Skåtøy sogn lagt til Kragerø prestegjeld, gjeldende fra 1. januar 1968.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Kragerø
* Levangsheia
* Skåtøy

## Referanser
Liste over politiske partier i Aserbajdsjan

**Liste over politiske partier i Aserbajdsjan** er en oversikt over de største og viktigste politiske partiene i aserbajdsjansk politikk. Det aserbajdsjanske valgsystemet er et flerpartisystem der ett parti alene kan oppnå flertall.

Fra 2022 er 59 politiske partier offisielt registrert i Aserbajdsjan. 10 av dem er representert i Aserbajdsjans nasjonalforsamling.

## Partier representert i parlamentet
Følgende partier er representert i Aserbajdsjans nasjonalforsamling, her oppgitt etter størrelse i nasjonalforsamlingen:

## Referanser
American Football League Championship Game 1960

**American Football League Championship Game 1960** var den første tittelkampen i AFL og ble spilt på 1. nyttårsdag i Jeppesen Stadium i Houston i Texas. Ettersom nyttårsdagen falt på en søndag ble de store bowl-kampene i college spilt på mandag 2. januar. Dette var den første gangen en av de store profesjonelle amerikansk fotballigaene spilte en sluttspillkamp i januar istedenfor i desember.

Houston Oilers, vinnerne i Eastern Division (10–4) møtte vinnerne av Western Division Los Angeles Chargers (10–4) i den første tittelkampen i den ny ligaen. Oilers, som spilte på hjemmebane, var favoritter i kampen.

AFL etablerte et format hvor hjemmelaget i tittelkampen skulle veksles mellom de to divisjonsmestrene hver år. Den første kampen skulle originalt spilles i Los Angeles Coliseum med en kapasitet på 103 000, men Chargers hadde hatt under 10 000 tilskuere per hjemmekamp. Ettersom ligaen var bekymret for at ABC ville trekke seg ut av kontrakten på grunn av de dårlige billettsalgene kom Chargers, Oilers og ligaen til enighet om å flytte kampen til Jeppesen Stadium i Houston, hvor kampen trakk 32 183 tilskuere, nær full kapasitet. Det regnet i fem strake dager før kampen.

Oilers’ quarterback George Blanda, som hadde pensjonert seg etter ti sesonger i NFL og ikke spilt i , kastet tre touchdownpasninger, sparket et field goal og tre ekstrapoeng på veien til en 24–16 seier for Houston.

## Kampreferat
Chargers ledet 6–0 etter første kvarter med to field goals av Ben Agajanian, en av kun to spillere (Hardy Brown) som spilte i AAFC, NFL og AFL. I andre kvarter scoret Houston på en 17-yard pasning fra George Blanda til All-AFL fullback Dave Smith, og svarte deretter på et 27-yard field goal fra Agajanian med et 17-yard field goal av Blanda.

I siste kvarter tok Billy Cannon, vinner av Heisman-troféet, imot en kort pasning fra Blanda som han deretter løp 88 yards for en touchdown. Chargers, da under med åtte poeng, forsøkte å nå målsonen på siste forsøk med ballen. Dersom de hadde scoret kunne de gått for en 2-point conversion, men tiden løp ut da Chargers nådde Oilers’ 22-yard linje. Oilers vant den første ligatittelen i American Football League 24–16.

### Box score

## Se også
* American Football League-sesongen i 1960
* AFL Championship Games
* NFL Championship Game 1960

## Referanser
Sannidal prestegjeld

**Sannidal prestegjeld** var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Sannidal sogn i Kragerø kommune i Telemark fylke, og hovedkirken var Sannidal kirke.

Sannidal prestegjeld og dets sogn er nå en del av Kragerø kirkelige fellesråd, som er underlagt Bamble prosti.

## Historikk
*Sandaukadalr sókn* (norrønt) har sin opprinnelse fra kristningen av landet. Sannidal antas å være lagt under Bamble prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 12. desember 1738 ble Bamble prestegjeld delt, ved at Kragerø sogn med Sannikedal anneks ble utskilt som eget Kragerø prestegjeld. Ved kgl.res. av 21. mars 1868 ble Kragerø prestegjeld delt, ved at Sannikedal hovedsogn og Skaatø anneks ble utskilt som eget Sannikedal prestegjeld. Ved kgl.res. av 29. august 1877 ble Skaatø sogn utskilt fra Sannidal som eget Skaatø prestegjeld.

Sannikedal kommune og sogn endret navn til Sannidal ved kgl.res. av 3. november 1917.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sannidal

## Referanser
Stampebekken kraftverk

**Stampebekken kraftverk** var et vannkraftverk i Kvinesdal kommune i Agder.

Det ble heftig diskusjon mellom 'Lyspartiet' og 'Mørkepartiet' om det første kraftverket i Liknes kommune skulle bygges av kommunen eller private. I 1919 ble det kommunen som satte Stampebekken i drift selv om innvalgte fra 'Mørkepartiet' hadde overtatt styringen. 

Kraftverket (også kalt Tjellås) hadde en fallhøyde på 246 meter fra det lille vannet Lona, som får tilførsel fra Tjellåsvann. Stasjonen ligger 30 meter høyere enn det burde, men det var visstnok ikke penger nok til lenger rørgate.

Installert effekt var 850 kW fra en peltonturbin.

Stampebekken ble nedlagt i 2006 da den nye Kvinesdal kraftverk ble satt i drift. Bygningen med interiør er tatt vare på. Det nye kraftverket er koblet på den gamle rørgaten, og ligger 30 meter lenger nede.

## Kilder
* NVE: Utbygd vannkraft i Norge 1946
* Lister: Maskinisten i Stampebekken
* Strid om første kraftutbygging i Kvinesdal
* Kvinesdal Historielag Årsskrift 1995
Skåtøy prestegjeld

**Skåtøy prestegjeld** var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Skåtøy sogn i Kragerø kommune i Telemark fylke, og hovedkirken var Skåtøy kirke.

Skåtøy prestegjeld og dets sogn er nå en del av Kragerø kirkelige fellesråd, som er underlagt Bamble prosti.

## Historikk
Skåtøy sognet *fra gammelt av* til Sannidal kirke som var anneks til Bamble prestegjeld, hvilket betød en lang og strabasiøs kirkevei. En bedring ble det det da Kragerø kirke ble innviet 1. november 1652, men øyfolket mente de ble nektet adgang og måtte betale dyrt for en stolplass i denne kirken.

Ved kgl.res. av 12. desember 1738 ble Bamble prestegjeld delt, ved at Kragerø kirke med Sannikedal anneks ble utskilt som eget Kragerø prestegjeld. Ved kgl.res. av 21. mars 1868 ble igjen Kragerø delt, ved at Sannikedal hovedsogn og Skaatø anneks ble utskilt som eget Sannikedal prestegjeld. Ved kgl.res. av 29. august 1877 ble også Sannikedal delt, ved at Skaatø sogn ble skilt ut som eget sognekall.

Ved kgl.res. av 15. september 1967 ble Skåtøy prestegjeld lagt ned og Skåtøy sogn lagt til Kragerø prestegjeld, gjeldende fra 1. januar 1968.

## Referanser
Langesund prestegjeld

**Langesund prestegjeld** var et prestegjeld tilhørende Bamble prosti i Agder og Telemark bispedømme i Den norske kirke. Det omfattet Langesund sogn i Bamble kommune i Telemark fylke, og hovedkirken var Langesund kirke.

Langesund prestegjeld og dets sogn er nå en del av Bamble kirkelige fellesråd, som er underlagt Bamble prosti.

## Historikk
Strandstedet Langesund skal ha oppstått i senmiddelalderen, sannsynligvis på 1500-tallet, grunnet trelasthandelen med utenlandske kjøpmenn. På 1600-tallet var imidlertid Langesunds betydning som handelssted liten, og det er tvilsomt å omtale Langesund som ladested før 1660. Langesund blir ansett å være ladested i 1683. Langesund kirke ble oppført i 1753, men det drøyde helt til 22. juli 1755 før den ble innviet av biskop Niels Dorph.

Langesund, i kraft av å være ladested dannet grunnlag for Langesund, formannskapsdistrikt opprettet i 1837.

Langesund sogn ble utskilt fra Bamble prestegjeld som eget prestegjeld ved kgl.res. av 14. mai 1915.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter og kirker:
* Langesund

## Referanser
Wadi Og

**Wadi Og** (hebraisk: נחל אוג, arabisk: وادي مكلك) er en elv som renner om vinteren nær den israelske bosetningen Almog. Den renner 30 km fra Jerusalem til Dødehavet.
## Beskrivelse
Wadi Og er den nordligste av elvene som flyter fra Judeaørkenen til Dødehavet. Elven drenerer fjellsiden av Oljeberget, Scopusfjellet og Abu Dis i Jerusalem 800 meter over havet og faller til Dødehavet 400 meter under havnivå. Den bratte elven flyter raskt om vinteren, og flere ganger har flom i elven vasket bort deler av vei 90. Elven drar med seg gjørme og avfall med vannet og noen ganger kan man i flomperioder se hundremeters lange spor med gjørme ut i Dødehavet. Elven renner forbi Nabi Musa. Ved slutten av elven er det bygd et reservoar som lagrer flomvann og som blir benyttet av Almog.

Navnet på elven kommer fra den lokale sumak-planten (*[[Rhus tripartita]]*) som vokser i dalen, og som heter *og* på hebraisk.

### Ruinene av Theoctistus' kloster
Wed wadiens leie er ruinene etter Theoctistus' kloster, på arabisk kalt *Deir Muqallik*. De er vanskelig tilgjengelige, på et sted ganske høyt på den bratte nordhellingen der dalen blir dyyere og blir en canyon Ifølge bysantinske kilder ble det anlagt på 400-tallet av Euthymius og Theoctistus. Arkeologer bekrefter at hovedfasen av hulekirken og relaterte strukturer er fra 5.-7. århundre, klosterets gullalder, med tegn etter vesenlig mindre habituering i muslimsk tid på 7. til 11. eller 12. århundre. Hulekirken er fra tidlig 400-tall, ovg ved utgangen av 700-tallet var klosteret fraflyttet.

## Referanser
Drangedal prestegjeld

**Drangedal prestegjeld** var et prestegjeld tilhørende Bamble prosti. Det omfattet Drangedal kommune i Telemark fylke, og hovedkirken var Drangedal kirke.

Siden 2004 er Drangedal prestegjeld og dets sogn en del av Drangedal kirkelige fellesråd, som er underlagt Bamble prosti i Agder og Telemark bispedømme i Den norske kirke.

## Historikk

*Drangadalr sókn* (norrønt) har sin opprinnelse fra kristningen av landet.

### Prestegjeldet

Drangedal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

I Povel Huitfeldts Stiftsbok fra 1574-77 omtales følgende kirker i *Herreßett i Drangedal*:
* Herresett Hoffuidt Kierke

### Nyere tid

Drangedal prestegjeld dannet grunnlaget for Drangedal formannskapsdistrikt, som ble opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn
Prestegjeldet hadde ved sin avvikling følgende sogn og kirker:
* Drangedal
* Kroken
* Tørdal

## Referanser
Maddie Taylor

**Maddie Taylor** (tidligere **Matthew W. Taylor**) er en amerikansk stemmeskuespiller og storyboardtegner, blant annet kjent for å ha gitt stemmen til Verminious Snaptrap i *[[T.U.F.F. Puppy]]* og Sparky i *[[Fairly Odd Parents]]*.

## Karriere
Tidlig i løpet av Taylors jobb som storyboardtegner ved Sony Pictures Animation, ble hun gitt rollen som Deni og Buddy i studioets første film, *[[Boog & Elliot – Gutta på Skauen]]*, og hadde også rollen som Elliot i videospilladapsjonen av filmen, en rolle som opprinnelig var gitt til Ashton Kutcher. I filmens to oppfølgere erstattet hun Patrick Warburton i rollen som mulhjorten Ian i *[[Boog & Elliot 2 – Villdyrene mot Kjæledyrene]]* og Joel McHale som Elliot i *[[Boog & Elliot 3 - Sirkusvenner]]*, en rolle som senere gikk til Will Townsend i *[[Boog & Elliot 4 – Jaktsesong]].*

Taylor fikk i 2013 rollene som Verminious Snaptrap i *[[T.U.F.F. Puppy]]* og Sparky i *[[Fairly Odd Parents]]*. Begge seriene er utviklet av Nickelodeon og skapt av Butch Hartman.

Etter at hun stod fram som transkvinne, har Taylor spilt flere kvinnelige roller. Hennes figur i *[[Bulderhuset]]*, Dana Dufresne, er også transkvinne som en gjenspeiling av Taylors overgang.

I desember 2020 hadde Taylor rollen som Claire Russell, en transkjønnet bartender på det fiktive utestedet Afterlife i videospillet *[[Cyberpunk 2077]]*.

I 2023 lånte hun stemmen sin til Torga, en gjengående figur i *[[Faren min jakter romvesener]]*.

## Privatliv
Taylor stod fram som en bifil transkvinne i 2016.

## Filmografi

### Film

### Fjernsyn

### Videospill

### Reklamer
Taylor har spilt rollen som Cheesasaurus Rex i en reklame for et Kraft-*[[macaroni and cheese]]*-produkt.

## Referanser


## Eksterne lenker
*
Ear of Dionysius

**Ear of Dionysius** (italiensk: Orecchio di Dionisio) er en kalksteinshule hugget ut av Temenites-høyden ved byen Syracuse, på øya Sicilia i Italia. 

Det er 23 meter høyt og strekker seg 65 meter innover i en "S"-form, det smaler inn mot toppen. Det skal være den italienske maleren Michelangelo da Caravaggio som har gitt det navnet når han i 1608 malte hulen. Både fordi det utseendemessig ligner formen på det menneskelige øret og for den ekstremt god akustikk, som får en liten lyd til å resonere gjennom hele hulen med et ekko på opptil 16 ganger.

Hulen er menneskeskapt, den ble gravd ut i gresk-romersk tid som en del av vannforsyningen til Syracuse. Først ble det laget en smal tunnel som senere ble utvidet nedover og sidelengs til å lagre vann, noe som ga det den uvanlige formen. Et jordskjelv som rammet området fikk det til å rase ut og det ble ikke lenger mulig å lagre vann her.

## Referanser
Skien prestegjeld

**Skien prestegjeld** var et prestegjeld tilhørende Skien prosti i Agder og Telemark bispedømme i Den norske kirke. Det omfattet Skien sogn i Skien kommune i Telemark fylke, og hovedkirken var Skien kirke.

Skien prestegjeld og dets sogn er siden 2004 en del av Skien kirkelige fellesråd, som er underlagt Skien prosti.

## Historikk
*Skiða sókn* (norrønt) har sin opprinnelse fra kristningen av landet.

### Prestegjeldet

Skien prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Sckienn Bie*:
* Sckienn Hoffuidt Kircke
* Kloffue Capels
* Mikelsberrig Capel

Ved kgl.res. av 26. juni 1738 ble Skien prestegjeld delt, ved at Solum sogn med Mælum anneks ble utskilt som eget sognekall.

### Nyere tid

Skien var kjøpstad siden 1358, hvilket dannet grunnlag for Skien formannskapsdistrikt opprettet i 1837.

Ved kgl.res. av 21. august 1970 ble Skien prestegjeld delt, ved at Gimsøy sogn ble utskilt som eget Gimsøy prestegjeld, gjeldende fra 1. januar 1971.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirke:
* Skien

## Referanser
Jungeldyret Hugo på ville veier

***Jungeldyret Hugo på ville veier*** er en dansk animert barnefilm fra 2007 regissert av Flemming Quist Møller og Jørgen Lerdam etter et manus av Møller. 

Filmen er en oppfølger til *[[Jungeldyret Hugo]]* fra 1993, og *[[Jungeldyret Hugo – den store filmhelten]]* fra 1996.

## Handling
Verdens sjeldneste og søteste skapning, kalt Amazon Jack, holder til på en fredelig øy.

Men når en grådig millionær tilbyr en dusør til de som klarer å finne ham, må Jack forlate hjemmet sitt. Han må unngå å bli fanget, og overliste den grådige millionæren før han havner i en dyrehage!

## Skuespillere
* Jesper Klein som Hugo / DelleKaj
* Kaya Brüel som Rita
* Claus Ryskjær som Professor Strix
* Ole Fick som Dr. Sturmdrang
* Anne Marie Helger som Donna Prima
* Søs Egelind som Zik og Zak
* Dick Kaysø som General Maximus
* Peter Frödin som Jean Satin
* Flemming Quist Møller som Pedro
* Nis Bank-Mikkelsen som Jaguar 

## Referanser


## Eksterne lenker
*
Marika Green

**Marika Nicolette Green** (født 21. juni 1943 i Stockholm) er en svensk og fransk skuespiller.

## Liv og virke
Green er født i Södermalm i Stockholm. Hennes mor er franske Jeanne Green-Le Flem, og hennes far er Lennart Green, en svensk journalist. Hennes farmor var fotografen Mia Green, og hennes morfar var den franske komponisten og musikkritikeren Paul Le Flem. I 1953 flyttet hun fra Sverige til Frankrike. Hun er tanta til Eva Green.

Da hun var 16 år gammel, spilte hun den kvinnelige hovedrollen i Robert Bressons ''Pickpocket''.

Hun er gift med den østerrikske filmfotografen Christian Berger.

## Filmografi

* *[[Pickpocket (film)|Pickpocket]]* (1959) av Robert Bresson – Jeanne
* *Le Récit de Rebecca* (1964) av Paul Vecchiali
* *Five Ashore in Singapore* (1967) av Bernard Toublanc-Michel
* *Le Golem* (TV-serie, 1967) av Louis Pauwels og Jean Kerchbron
* *Rider on the Rain* (1969) av René Clément
* *L'Affaire Crazy Capo* (1973)
* *[[Emmanuelle (film)|Emmanuelle]]* (1974) av Just Jaeckin – Bee
* *Le Bal des voyous* (1968) av  Jean-Claude Dague
* *La Fille d'en face* (1968) av Jean-Daniel Simon
* *Until September* (1984) av Richard Marquand
* *Hanna en mer* (1991) av Christian Berger

## Referanser


## Eksterne lenker
* 
*
VM i freestyle og snøbrett 2023 - Freestyle big air kvinner

**Freestyle big air for kvinner under [[VM i freestyle og snøbrett 2023]]** ble arrangert 3 og 4 mars.
## Resultater
### Kvalifisering

Det ble kjørt 2 omganger og beste enkeltresultat ble tellende. De 8 beste gikk videre til finalen.

### Finale
Man gjorde 2 ulike hopp. Og gjennomførte totalt 3 hopp hver. Resultatet av de 2 beste hoppne ble lagt sammen. Men det måtte være 2 ulike hopp. Hoppene blir markert som henholdsvis A og B

## Eksterne lenker
* Offisiell resultatliste kvalifisering
* Offisiell resultatliste Finale
Ski-VM 2023 – 50 kilometer klassisk menn

**50 kilometer klassisk menn** under Ski-VM 2023 ble arrangert 5. mars 2023.

## Resultater
Rennet startet kl. 12:00.

## Referanser
Jungeldyret Hugo – den store filmhelten

***Jungeldyret Hugo – den store filmhelten*** er en dansk animert barnefilm fra 1996, regissert av Flemming Quist Møller, Jørgen Lerdam og Stefan Fjeldmark etter et manus av Møller. 

Den er en oppfølger til *[[Jungeldyret Hugo]]* fra 1993.

## Handling
Oppfølgeren finner sted noen få måneder etter hendelsene i den originale filmen. Hugo, det enestående jungeldyret, kjeder seg i jungelen. Produsent Conrad Cupmann og hans tidligere kone Ghertrude Scorpio ønsker å bruke dyret for å spille hovedrollen i den kommende filmen «Skjønnheten og udyret» så Cupmanns medarbeidere kjører en bulldoser inn i jungelen, og starter en brann for å tvinge jungel-dyrene til å komme ut. Alt går som planlagt og det lille dyret blir snart tatt til fange av Cupmanns håndlangere.

Samtidig blir han gjenforent med Rita, den snille reven. Men når Hugo trives mer og mer med sin nye tilværelse både foran og bak kameraet, liker han ikke villmarken lenger – noe som sakte svekker forholdet hans til Rita.

## Skuespillere
* Kaya Brüel som Rita
* Jesper Klein som Hugo
* Mek Pek - Hugo (sangstemme)
* Søs Egelind som Zik og Zak
* Benny Hansen
* Ole Fick som Dr. Sturmdrang
* Flemming Quist Møller som Conrad Cupmann

## Referanser


## Eksterne lenker
*
Annalena Slamik

**Annalena Slamik** (født 23. mars 2003) er en østerriksk kombinertløper. Hun debuterte internasjonalt 17. desember 2016 i Alpencupen i kombinert i Rastbüchl, der hun kom på tolvteplass.

Hun debuterte i Kontinentalcupen 6. januar 2019 i Otepää, der hun endte på 18. plass. Et par uker senere deltok hun i junior-VM på ski 2019 i Lahtis, der hun kom på 23. plass i individuelt. I junior-VM på ski 2020 i Oberwiesenthal deltok hun i individuelt og endte på ellevteplass. Den 18. desember 2020 deltok hun i historiens første verdenscup i kombinert i Ramsau am Dachstein, der hun kom på 19. plass.

I 2021 ble hun nummer 14 i det individuelle rennet under Ski-VM 2021, noe hun også ble under Ski-VM 2023. I tillegg tok hun bronse i historiens første mikslagkonkurranse i kombinert.

## Referanser


## Eksterne lenker
* 
*
Sigurd Henriksen

**Sigurd Henriksen** (født 2004) er en norsk skøyteløper som representerer Fana Idrettslag. Han er yngre bror av Sindre Henriksen.

## Referanser


## Eksterne lenker
*
Anne McLellan

**Anne McLellan** (født 31. august 1950) er en canadisk advokat og politiker som har tjent i ulike høytstående stillinger i den canadiske regjeringen. 

## Politisk karriere
McLellan ble valgt til det canadiske parlamentet i 1993 som medlem av Liberal Party of Canada. Fra 1997 til 2002 tjenestegjorde hun som justisminister i regjeringen til statsminister Jean Chrétien. I 2005 ble hun utnevnt til minister for offentlig sikkerhet og beredskap, og var ansvarlig for å reformere landets etterretningstjeneste og for å bekjempe terrorisme. I 2003 ble hun også utnevnt til nestleder i Liberal Party of Canada. I 2003 var hun også visestatsminister.

Etter valgnederlaget i 2006, trakk McLellan seg fra parlamentet og ble professor ved University of Alberta.

## Referanser


## Eksterne lenker
*
Siljan prestegjeld

**Siljan prestegjeld** var et prestegjeld tilhørende Skien prosti i Agder og Telemark bispedømme i Den norske kirke. Det omfattet Siljan kommune i Telemark fylke, og hovedkirken var Siljan kirke.

Siljan prestegjeld og dets sogn er nå en del av Siljan kirkelige fellesråd, som er underlagt Skien prosti.

## Historikk

*Sleimdalr sókn* (norrønt) har sin opprinnelse fra kristningen av landet. Slemdal antas å være lagt under Eidanger prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Slemdal prestegjeld dannet grunnlaget for Slemdal formannskapsdistrikt, som ble opprettet i 1837.

Slemdal sogn var annekskirke til Eidanger prestegjeld inntil det ved kgl.res. 10. juli 1847 ble lagt under Gjerpen prestegjeld. Ved kgl.res. 21. april 1856 ble Slemdal skilt ut fra Gjerpen som eget sognekall.

Navnet *Siljan* på kommune og prestegjeld ble innført ved kgl.res. av 3. november 1917.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Siljan

## Referanser
Scarlett (e-sportsutøver)

**Sasha Hostyn** (født i desember 1993), kjent under brukernavnet **Scarlett**, er en kanadisk e-sportsutøver. Hun er mest kjent for å ha spilt ''StarCraft II'', og hun er den første kvinnen som har vunnet en *StarCraft II*-storturnering. Hun har også spilt ''Dota 2''.

## Privatliv
Hostyn vokste opp i Kingston i den kanadiske provinsen Ontario, og begynte å delta i videospillturneringer i 2011 etter å ha spilt videospill som en hobby i løpet av hennes skolegang. Hostyn er en transkvinne og har sagt at «jeg har aldri prøvd å motta oppmerksomhet for noe annet enn hvordan jeg spiller, så jeg føler ikke at dette burde være en stor greie,» og har uttalt at hun ikke tror at hennes eller andres kjønnsidentitet har noe effekt på spillferdigheter.

## Karriere
### ''StarCraft II''
Hostyn ble kjent i *StarCraft II*-miljøet i 2012 da hun slo et antall av høyt rangerte profesjonelle spillere ved et arrangement i Las Vegas. I 2013 klatret hun opp den globale *StarCraft II*-rangstigen til 21. rang, og tok andreplassen ved messa NorthCon. I løpet av 2014 hadde Hostyn tatt førsteplassen i syv turneringer, som gjorde hennes til den nest mest betalte kvinnelige e-sportsutøveren på det tidspunktet, etter Katherine «Mystik» Gunn. Ved 2014 hadde Hostyn vunnet over 110&nbsp;000 amerikanske dollar.

I løpet av hennes *StarCraft II*-karriere ble Hostyn kalt «the queen of *StarCraft II*» (engelsk, «dronningen av *StarCraft II*»), «Korean Kryptonite» og «The Queen of Blades». ''The New Yorker'' nevnte henne som «den mest dyktige kvinnen innen e-sport». Hun var den eneste finalisten ved Red Bull Battle Grounds i 2014 som ikke var fra Sør-Korea. I 2014 var hun en av *[[Polygon (nettside)|Polygons]]* «50 admirable gaming people» (engelsk, «50 beundringsverdige videospillfolk»), som beskrev hennes om «en av de få kvinnene som har suksess på toppnivået av profesjonell *StarCraft II*-miljøet».

### ''Dota 2''
Hostyn begynte å spille *Dota 2* i februar 2015, etter at hun mistet konkurranselysten for *StarCraft II*, og forklarte at «om jeg kan være flink på begge, så er det noe som ingen egentlig har gjort før.»

### ''StarCraft II'', igjen
I juni 2015 ble Hostyn en del av *StarCraft II*-laget Dead Pixels, med et mål om å konkurrere i koreanske turneringer.

17. august 2016 ble hun en del av Team Expert.

I februar 2018 vant Scarlett turneringen Intel Extreme Masters, som ble holdt ved oppstarten av Vinter-OL 2018 i Pyeongchang, der hun ble den første kvinnen som vant en *StarCraft II*-storturnering. Scarlett ble en del av laget Newbee i november 2018.

I februar 2021 ble hun en del av det Shopify-eide laget Shopify Rebellion.

## Utmerkelser
Scarlett ble oppført som «høyeste karrierefortjeneste for en kvinnelig profesjonell videospillspiller» i ''Guinness rekordbok'' den 5. oktober 2016. Hun er også oppført under «kvinnelig videospillspiller med mest e-sportsturneringsseiere». Hun er også en del av Forbes' «30 under 30 innenfor videospill»-liste og har også vært nevnt som en av de «sterkeste kvinnene innenfor internasjonal sport» i 2018.

## Referanser


## Eksterne lenker
* 
*
Ski-VM 2023 – Kombinert stor bakke/10 kilometer menn

**Kombinert stor bakke/10 kilometer** under Ski-VM 2023 ble arrangert 4. mars 2023.

## Resultater
### Skihopping
Skihoppingen startet kl. 10:30.

### Langrenn
Langrennet startet kl. 15:00.

## Referanser
Gule negler-syndrom

**Gule negler-syndrom** er betegnelsen på en sjelden tilstand med gule negler, lymfødem og respiratoriske symptomer grunnet pleuravæske, bronkiektasier eller bihulebetennelse (sinusitt). Det som er mest synlig er negleforandringer. Personer med dette syndromet utvikler en gul eller gulgrønn farge på neglene, som oftest vil være begrenset til neglenes ene halvpart. Neglene er fortykket uten halvmåneformede lunulaen. Onykolyse kan skje. Neglens veksthastighet er nedsatt, og det er sjeldent behov for negleklipping. Negleforandringene er første symptomet på dette symdromet. Pleuravæske er det som kommer sist.

## Årsak
Tilstanden kan skyldes en dysfunksjon i lymfesystemet, selv om dette enda (per 2010) er omtvistet. Behandlingen er ofte symptomatisk og rettet mot de respiratoriske symptomene. Foreløpig (per 2010) finnes ikke spesifikk behandling mot negleforandringene, men det kan på et vis bedres ved å få kontroll over de respiratoriske symptomene. 

## Referanser
Den stille generasjonen

**Den stille generasjonen** (også kjent som *den tradisjonelle generasjonen*) er et begrep som brukes om de født fra 1928 til 1945. 

Disse vokste opp før den digitale hverdagen tok over og var barn og ungdom i de harde trettiåra og når andre verdenskrig pågikk. De var vitne til at verden ble mer digital: fra å vokse opp med radio, svart-hvit TV og papiraviser, til farge-tv på 1960-tallet og senere datamaskiner, internett og sosiale medier. Denne generasjonen jobbet hardt og stille. Det var for disse alment at alle barn skulle bli «*sett, men ikke hørt*». Dette er en forskjell fra deres forrige generasjon som kjempet mye for å «*endre systemet*». Den stille generasjonen handlet om å arbeide hardt innenfor gitte rammer. Holdningene lente seg mot å ikke ta risiko og spille trygt. De verdsatte stabilitet og pålitighet.

## Mental helse
De vokste opp under globable traumatiske katastrofer (fattigdom, krig og vold). Mange ble lært opp til å *«bli sett, men ikke hørt»*. Mange var vitne til vold i hjemmet, krig, rasistisk vold eller politibrutalitet. De hadde få muligheter til å snakke ut om egne traumer. Under det som omtales som «*den store depresjonen*» var overlevelse et endelig mål, og ofring den største dyden. Mange var stille om følelsemessige vansker for å sikre en økonomisk, sosial, fysisk og relasjonell overlevelse. 

Å snakke om eller søke psykologisk behandling har vært tabu for den stille generasjonen. Da de ble myndig, ble psykiske lidelser sett på som skam og moralsk svik. Alvorlige psykisk syke ble sendt til psykiatriske institusjoner hvor det kunne skje grove misbruk og omsorgssvikt. Psykiatriske institusjoner ble i deres tid et sted psykisk syke ble verre, enn bedre.  

Siste halvdel av 1900-tallet kom samfunnet vekk fra institusjonaliseringen. Tusenvis av pasienter ble skrevet ut og psykiatriske institusjoner ble stengt.

### Covid-19
Koronapandemien hadde stor påvirkning på generasjonen. Personer over 85 år hadde høyest risiko for å dø av viruset, spesielt hvis de ikke var vaksinert. Sykehjem og omsorgshjem fikk strenge retningslinjer hvor det i perioder ikke var lov med besøk, dette for å beskytte de eldre fra å bli smittet. Mange ble sosialt  isolert i lengre perioder under karantenetiltakene.

## Referanser
VM i freestyle og snøbrett 2023 - Snøbrett halfpipe kvinner

**Snøbrett halfpipe for kvinner under [[VM i freestyle og snøbrett 2023]]** ble arrangert 1 og 3 mars.
## Resultater
### Kvalifisering
Det var en kvalifisering, med 2 omganger. Hvor beste omgang ble tellende resultat. De 8 beste gikk videre til finalen.

### Finale
Man kjørte 3 omganger. Resultatet fra beste omgang ble tellende.

## Eksterne lenker
* Offisiell resultatliste kvalifisering
* Offisiell resultatliste Finale
Fanjingshan

**Fanjingshan** (kinesisk: 梵净山; pinyin: Fànjìngshān) er et fjell som ligger i Guizhou-provinsen, i Kina.

Fjellet er 2 570 meter høyt og rager 489 meter over terrenget rundt fjellet, bredden ved foten er 7,1 km. Dette er den høyeste toppen av Wuling-fjellene i det sørøstlige Kina Det faller 1 585 millimeter nedbør i året i området, mest nedbør i mai med et gjennomsnitt på 280 mm og minst i januar med 32 mm.

Fanjingshan er et hellig fjell i kinesisk buddhisme, ansett for å være Maitreya Buddhas bodhimaṇḍa. Det er to Buddhist tempeler på toppen, øverste del av fjelltoppen er delt av en smal kløft og trappen opp går i kløften. Det er også en bru over kløften.

Fanjingshan National Natur Reservat ble etablert i 1978, UNESCO innlemmet det som biosfærereservat i 1986 og det ble med på listen over UNESCOs verdensarvsted i 2018.
Fil:贵州-梵净山-3000梯登山路景 - panoramio.jpg|Trappen opp mot toppen
Fil:Stone steps on Mount Fanjing, 31 March 2020.jpg|Trappen går inn i en kløft mellom de to toppene
Fil:Bridge on Red Clouds Golden Summit, Mount Fanjing, 31 March 2020c.jpg|Bru mellom de to toppene
Fil:Laojinding, Mount Fanjing, 31 March 2020j.jpg|Buddhist tempel på toppen av fjellet, det er et tempel på hver av toppene


## Referanser
Brevik prestegjeld

**Brevik prestegjeld** var et prestegjeld tilhørende Skien prosti. Det omfattet Brevik sogn i Porsgrunn kommune i Telemark fylke, og hovedkirken var Brevik kirke.

Breviks kirkesogn er nå en del av Porsgrunn kirkelige fellesråd, og underlagt Skien prosti i Agder og Telemark bispedømme i Den norske kirke.

## Historikk
Strandstedet Brevik vokste frem på 15- og 1600-tallet og sognet til Eidanger kirke og prestegjeld, men kirkeveien var imidlertid lang og besværlig. På søknad fra oppsitterne, ble det ved kgl.res. av 30. mai 1670 gitt tillatelse til å oppføre en kirke, og *Hellige Trefoldighets kirke* med i alt 302 sitteplasser ble tatt i bruk i 1673. Kirken ble inntil 1728 betjent av sognepresten i Eidanger, men fra dette året ble Brevik betjent av en residerende kapellan bosatt i Brevik. Ved kgl.res. av 18. august 1860 ble Eidanger prestegjeld delt, ved at Brevik sogn ble utskilt som eget sognekall, gjeldende fra 1861.

Ved kgl.res. av 23. november 1984 ble Brevik sogneprestembete nedlagt og inngikk igjen som Brevik sogn i Eidanger prestegjeld, gjeldende fra 1. januar 1985.

## Referanser
Jungeldyret Hugo (TV-serie)

***Jungeldyret Hugo*** er en dansk animert TV-serie fra 2003 av Flemming Quist Møller. Serien består av 13 episoder på 24 minutter, som ble sendt fra 4. oktober 2003 på dansk TV 2.

## Handling
Jungeldyret Hugo, og hans beste venn - revejenta Rita - leter etter et nytt hjem, og underveis opplever de en rekke eventyr. De reiser fra stranden til havet gjennom Afrika, gjennom jungelen og gjennom menneskelig sivilisasjon, gjennom fjellene, og helt opp til Nordpolen. Men de fleste av historiene finner sted i Danmark.

Underveis blir de forfulgt av paparazzier, kriminelle gangstere, dyreforskere og en general fra Hugos hjemland som påstår at Hugo nå tilhører ham. Men Hugo og Rita møter også Hugos gamle venn Charlie, som gir dem et trygt nytt hjem på en øy mot slutten av TV-serien.

## Eksterne lenker
*